CELEX: 62011TN0341
Language: hu
Date: 2011-06-30 00:00:00
Title: T-341/11. sz. ügy: 2011. június 30-án benyújtott kereset — Ecologistas en Acción-CODA kontra Bizottság

27.8.2011   
            
            
               HU
            
            
               Az Európai Unió Hivatalos Lapja
            
            
               C 252/40
            
         2011. június 30-án benyújtott kereset — Ecologistas en Acción-CODA kontra Bizottság
   (T-341/11. sz. ügy)
   2011/C 252/89
   Az eljárás nyelve: spanyol
   
      Felek
   
   
      Felperes: Ecologistas en Acción-CODA (Madrid, Spanyolország) (képviselő: J. Doreste Hernández ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a megtagadó határozatot, azon okból, hogy az Európai Bizottság Főtitkársága nem válaszolt határidőn belül, megtagadva a GESTDEM 2011/6 eljárásban kérelmezett dokumentumokhoz való hozzáférést;
            
         
               —
            
            
               állapítsa meg, hogy az ECOLOGISTAS EN ACCION jogosult a kérelmezett dokumentumokhoz való, jogellenesen megtagadott hozzáférést:
               
                           a)
                        
                        
                           Summary by the Spanish Ministry of Environment of the Information submitted to the European Commission concerning the environmental assessment of the construction of the Granadilla Port, transmitted to the Permanent Representation of Spain to the European Union on 4 November 2005,
                        
                     
                           b)
                        
                        
                           magyarázó megjegyzés, complementary information by Gobierno de Canarias, November 2005,
                        
                     
                           c)
                        
                        
                           Alternative analysis concerning the location of the Granadilla Port by Gobierno de Canarias, july 2005, és
                        
                     
         
               —
            
            
               kötelezze az alperest a költségek viselésére.
            
         
      Jogalapok és fontosabb érvek
   
   A jelen kereset alapja az Európai Bizottság által hallgatólagosan megtagadott, környezeti jellegű dokumentumokhoz való hozzáférés iránti kérelem.
   A megtagadott információ három, a spanyol közigazgatás által az Európai Bizottsághoz a célból benyújtott dokumentumot jelent, hogy ez utóbbi a természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelv (HL L 206., 7. o.; magyar nyelvű különkiadás 15. fejezet, 2. kötet, 102. o.) 6. cikkének (4) bekezdése értelmében véleményt adjon a Granadillában (Tenerife, Spanyolország) épülő kikötő vonatkozásában.
   Keresetének alátámasztása érdekében a felperes két jogalapra hivatkozik.
   
               1.
            
            
               Az első, az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.) megsértésére alapított jogalap.
               
                           —
                        
                        
                           A felperes e tekintetben azt állítja, hogy az alperes nem közölte írásban az ECOLOGISTAS EN ACCION-nal azokat az okokat, amelyek miatt megtagadta a három kérelmezett dokumentumhoz a hozzáférést, és a Spanyol Királyságra hagyta a végső döntést a hivatkozott dokumentumokra vonatkozó kérelem tekintetében, amikor is ezek nem tartoznak a hivatkozott rendelet 4. cikkének (1), (2) és (3) bekezdésében előírt egyik kivétel alá sem.
                        
                     
         
               2.
            
            
               A második, a környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló Aarhusi Egyezmény rendelkezéseinek a közösségi intézményekre és szervekre való alkalmazásáról szóló, 2006. szeptember 6-i 1367/2006/EK európai parlamenti és tanácsi rendelet (HL L 264., 13. o.) megsértésére alapított jogalap.
               
                           —
                        
                        
                           A felperes szerint, amennyiben a kért dokumentumok „környezeti információknak” minősülnek, az ezekhez való hozzáférés hallgatólagos megtagadása a fent hivatkozott rendelet és az Aarhusi Egyezmény szövege és szelleme megsértésének minősül.